
	Център на НПО

в Разград


Проект „ПРАВОСЪДИЕ БЛИЗО ДО ХОРАТА: втора фаза”
Изх. № Ц-74/16.07.2012г.
ДО Г-ЖА ЦВЕТАНКА ТАБАНДЖОВА
ПРЕДСЕДАТЕЛ 

НА КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ НА ОРГАНИТЕ НА СЪДЕБНАТА ВЛАСТ 
КЪМ ВИСШ СЪДЕБЕН СЪВЕТ
ГРАД СОФИЯ
УВАЖАЕМА ГОСПОЖО ТАБАНДЖОВА,

С удоволствие Ви представям Доклад от гражданско наблюдение в Благоевград, Кюстендил, Дупница, Перник, Петрич и Разлог.
 Документът съдържа резултатите от граждански мониторинг на съда, осъществен от екип на Мрежата за гражданско наблюдение на съда в шест града в Югозападна България. 
Целта на настоящия доклад е да изследва и анализира съществуващите практики, да покаже динамиката и посоката на тяхното развитие. Проучването е осъществено в периода януари 2012г. – март 2012г., като мониторингът обхвана 8 съдилища в 3 съдебни окръга на Югозападна България. Екипът за гражданско наблюдение включва шест местни екипа (12 граждански наблюдатели, 12 експерти и 6 координатори). 
Ние проследихме 170 съдебни дела, в 185 съдебни заседания. Наблюдението беше фокусирано върху граждански и административно наказателни производства, водени по Семейния кодекс, Закона за защита от домашното насилие, Закона за закрила на детето, Указът за борба с дребното хулиганство и Закона за борба с противообществените прояви на малолетни и непълнолетни. 
Общественото проучване, чиито резултати са отразени в настоящия доклад, е осмият поред мониторинг, осъществен от Центъра на неправителствените организации в Разград и Националната  НПО мрежа за гражданско наблюдение на съдебната система, създадена  от 2007 година.

Моля, за целите на проекта, да ни предоставите изготвения доклад за степента на натовареност в органите на съдебната власт за 2011г. (на магнитен носител или електронна поща)! Необходима ни е актуална информация към 01.01.2012 г. за всички органи на съдебната власт поотделно – съд, прокуратура и следствие. 
Ние ще Ви информираме периодично за резултатите от гражданското наблюдение и ще изпращаме нашите междинни доклади за всяка една от четирите групи наблюдавани съдилища. 

В момента обработваме резултатите от наблюдението на съдилищата от  втора група: Велинград, Пещера, Пазарджик, Пловдив, Карлово и Асеновград, което приключи на 1 юни 2012г.

През есента на тази година на национална конференция в град София ще представим Междинен доклад за напредъка на 12 от наблюдаваните съдилища. В края на проекта ще бъде отпечатан финален Доклад за напредъка на съда в Южна България (24 съдилища). В него ще бъдат публикувани резултатите от гражданското наблюдение. Докладът ще бъде представен на заключителна конференция през есента на 2013г.
Повече за проекта можете да научите на: www.watch.ngo-rz.org.

16.07.2012г.
Гр. Разград

С уважение: 

Георги Милков

Председател

[image: image1.emf]            С подкрепата на Фондация „Америка за България” 
Фондация „Америка за България” подпомага развитието и растежа на динамичен частен сектор в полза на свободна и демократична България.  Основана през 2008 година, Фондацията е наследник на Българо-американския инвестиционен фонд, създаден от Правителството на САЩ чрез Американската агенция за международно развитие. Грантовете, които Фондация „Америка за България” предоставя, продължават отношенията на доброжелателство и приятелство между народите на САЩ и България.

� � HYPERLINK "http://watch.ngo-rz.org/bg/catalog/item24.html" �http://watch.ngo-rz.org/bg/catalog/item24.html�. 

